Predsjednik Angole
Predsjednik Republike Angole (portugalski: Presidente da República de Angola) je istovremeno i državni poglavar i predsjednik vlade u Angoli. Ranije je funkciju predsjednika vlade držao premijer, međutim ta je funkcija ukinuta novim ustavom iz 2010. godine. Predsjednik Angole nositelj je izvršne vlasti, ali i dijela zakonodavnih ovlasti jer ima mogućnost vladati preko dekreta. 

Položaj predsjednika u Angoli pojavio se nakon osamostaljenja od Portugala 1975. godine, a prvi obnašatelj te funkcije bio je Agostinho Neto iz pokreta MPLA. Kada je Neto umro 1979. godine, naslijedio ga je José Eduardo dos Santos, koji i danas obnaša tu dužnost. 

Pod Dos Santosovim vodstvom, Angola je postala višestranačka država, mada pod njegovom čvrstom kontrolom. Posljednji održani izbori, oni iz 1992. godine, donijeli su Dos Santosu pobjedu s 49% glasova, s tim da je njegov glavni protukandidat, Jonas Savimbi, tvrdio kako su izbori namješteni. Dužnost predsjednika bi trebala biti ograničena na dva petogodišnja mandata, međutim dos Santos je tu funkciju obnašao od 1979. do 2017. godine, kada se odlučio povuči s mjesta predsjednika. Naslijedio ga je João Lourenço.

Ustavnim promjenama iz siječnja 2010. godine uređeno je kako predsjednik najjače parlamentarne stranke automatski postaje i predsjednik države, čime su ukinuti direktni predsjednički izbori. Uz to, potvrđeno je kako predsjednik može služiti samo dva petogodišnja mandata, međutim Ustav nije računao godine provedene prije stupanja na snagu te odredbe. Funkcija premijera je ukinuta, a uvedena je ona potpredsjednika.

Spisak

Reference

 
Politika Angole
Angola